Diari Oficial de la Generalitat Valenciana


Sumari del DOGV 8045, del 22-05-2017 (2017/4108)

RESOLUCIÓ de 9 de maig de 2017, de la Direcció General de Política Educativa, per la qual s'autoritza el trasllat del Batxillerat d'Arts en el municipi de la Vall d'Uixó, des de l'IES Benigasló (56343699) fins a l'IES Honori Garcia (15734859), amb efectes del curs 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4108


Data del document
:   09-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 9 de maig de 2017, de la Direcció General de Política Educativa, per la qual s'autoritza el trasllat del Batxillerat d'Arts en el municipi de la Vall d'Uixó, des de l'IES Benigasló (83417790) fins a l'IES Honori Garcia (29577764), amb efectes del curs 2017-2018. [2017/4108]  
Segons la Resolució de 10 de gener de 2012, de la Conselleria d'Educació, Formació i Ocupació, per la qual s'implanten i se suprimeixen determinats ensenyaments en instituts de la Comunitat Valenciana (DOCV 6699; 25.01.2012), l'IES Benigasló (34567720) té implantat, des del curs 2008-2009, els batxillerats LOE d'Arts plàstiques, disseny i imatge i el d'Arts escèniques, música i dansa (segons la LOMCE, aquests dos batxillerats es corresponen amb la modalitat d'Arts). Segons consta a la mateixa resolució, aquesta autorització és transitòria durant el temps que transcórrega fins a la reposició de l'IES Honori Garcia, que serà l'institut que impartisca el Batxillerat d'Arts.  
D'acord amb això, i com que la reposició de l'IES Honori Garcia ja ha conclòs, una vegada analitzada la suficiència de l'alumnat potencialment afavorit, en virtut i ús de les competències i atribucions conferides pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 7620; 22.09.2015), la Direcció General de Política Educativa resol:  
  
Primer  
Traslladar la modalitat d'Arts del Batxillerat de l'IES Benigasló a l'IES Honori Garcia d'acord amb la següent seqüència cronològica:  
a) Durant el curs 2017-2018 l'IES Benigasló oferirà només el segon curs. El primer curs serà oferit per l'IES Honori Garcia.  
b) Durant el curs 2018-2019 i següents el Batxillerat d'Arts serà oferit i plenament assumit per l'IES Honori Garcia.  
  
Segon  
La Direcció Territorial competent supervisarà que els centres docents, fent ús de la seua autonomia d'organització i de gestió, organitzen l'efectiva impartició dels ensenyaments indicats d'acord amb les unitats d'escolarització que s'autoritzen a l'efecte en cada curs escolar.  
  
  
Tercer  
El que s'estableix en aquesta resolució s'inscriurà en el Registre de Centres Docents no Universitaris de la Comunitat Valenciana.  
  
Quart  
Aquesta disposició entrarà en vigor el dia de la seua publicació en el Diari Oficial de la Generalitat Valenciana; no obstant això, els seus efectes s'entendran referits a partir de l'inici dels processos d'escolarització del curs escolar 2017-2018.  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Educació i Investigació en el termini d'un mes a partir de l'endemà de la seua publicació en el Diari Oficial de la Comunitat Valenciana, d'acord amb el que estableixen els articles 114.1 i 115.1 de la Llei 30/199, de 26 de novembre, de règim jurídic de les administracions públiques i del procediment administratiu comú.  
Tot això sense perjuí que puga exercitar-se qualsevol altre recurs que es crega oportú.  
  
València, 9 de maig de 2017.- El director general de Política Educativa: Jaume Fullana Mestre.